ߘߊ߲߬ߞߌߣߊ߲߫ ߖߊ߬ߙߊ߫

ߘߊ߲߬ߞߌߣߊ߲߫ ߖߊ߬ߙߊ߫ ߕߘߍ߬ ߦߋ߫ ߘߏ߫ ߡߊ߲߬ߛߊ߫ ߝߊ߬ߥߏߣߌ߲߫ ߖߊ߬ߙߊ߫ ߘߐ߯ߞߍ߫ ߣߴߊ߬ ߟߊ߫ ߛߏ߬ߝߊ߬ߞߎ߲ ߘߏ߫ ߟߋ߬ ߘߌ߫߸ ߡߍ߲ ߕߘߍ߬ ߘߊ߫ ߡߊ߲߬ߘߋ߲߫ ߞߍ߬ߟߍ ߟߎ߬ ߘߐ߫ ߛߏ߲߬ߖߘߊ߬ ߕߟߋ ߘߐ߫. ߞߟߍ߬ߓߏ߬ߟߏ߲߬ ߁߂ ߡߍ߲ ߠߎ߬ ߞߊ߬ ߞߙߌߣߊ߬ ߞߟߊߓߍ߲ ߞߍ߫ ߛߏ߲߬ߖߘߊ߫ ߝߍ߬߸ ߊ߬ߟߋ ߟߋ߬ ߕߘߍ߬ ߦߋ߫ ߘߏ߫ ߞߟߍ߬ߕߌ߮ ߘߌ߫. 

 ߞߍ߬ߟߍ ߘߐ߬ߓߍ߲߬ߠߌ߲ 
ߛߏ߲߬ߖߘߊ߬ ߣߴߊ߬ ߛߋ߲߬ߘߏ߲߬ߢߐ߲߮ ߠߎ߬ ߥߊߣߍ߲ ߊ߬ߟߎ߬ ߘߊ߯ߡߊߞߍ߫ ߟߊ߫ ߛߌ߬ߓߌ߫߸ ߞߊ߬ߡߊ߲߬ߖߊ߲߫ ߞߡߊ߬ߙߊ߫ ߣߌ߫ ߕߊߓߏ߲߫ ߥߣߊ߬ ߝߊߙߊ߲߫ ߞߡߊ߬ߙߊ߫ ߟߎ߫ ߞߊ߬ ߗߋ ߟߊߖߍ߲ߛߍ߲߫ ߡߊ߲߬ߘߋ߲߬ ߣߴߊ߬ ߛߋ߲߬ߘߏ߲߬ߢߐ߲߰ ߖߡߊߣߊ ߟߎ߬ ߘߐ߫ ߘߍ߬ߡߍ߲߬ߓߊ߰ ߢߌߣߌ߲ ߠߊ߫. ߏ߬ ߟߋ ߗߋ ߛߋ߫ ߘߊ߫ ߝߊ߬ߥߏߣߌ߲߫ ߖߊ߬ߙߊ߫ ߡߊ߬ ߘߏ߬ ߣߌ߫ ߞߙߌ߫߸ ߏ߬ ߞߵߊ߬ ߓߟߏߝߘߊ߫ ߞߟߍ߬ߓߏ߬ߟߏ߲߬ ߞߋߟߋ߲߫ ߠߊ߫ ߞߵߏ߬ ߟߎ߬ ߟߴߊ߬ ߘߐ߯ߞߍ߫ ߘߊ߲߬ߞߌ߬ߣߊ߲߫ ߞߊ߲߬ ߞߵߏ߬ ߞߴߊ߬ ߕߊ߫ ߡߊ߬ߜߍ߲ ߘߌ߫. 

ߖߊ߬ߡߊ ߟߊߞߎ߲ߣߍ߲ ߛߌ߬ߓߌ߫߸ ߓߙߊߓߐ ߞߍ߫ ߘߊ߫ ߞߊ߬ ߛߏ߬ߝߊ߬ߞߎ߲ ߠߎ߬ ߟߐ߬ ߗߍ߬ߞߊ߲߬ߕߍ߮ ߟߎ߬ ߟߊ߫߸ ߝߊ߬ߥߏߣߌ߲߫ ߖߊ߬ߙߊ߫ ߟߋ߬ ߞߊ߬ ߘߏ߫ ߣߌ߫ ߞߙߌ߫ ߕߊ߫ ߗߍ߬ߞߊ߲߬ߕߍ߮ ߞߍ߫ ߦߋ߲߬߸ ߞߊ߬ ߖߊ߬ߡߊ ߖߌ߱ߛߌ߰. ߒ߬ ߡߊ߫ ߝߊ߰ߡߎ߲߬ߦߊ߫ ߛߐ߬ߘߐ߲߬ ߞߏ ߡߍ߲ ߠߎ߬ ߡߊ߬ ߡߎߣߎ߲߬߸ ߏ߬ ߟߋ ߦߴߊ߬ ߟߐ߲ ߘߌ߫ ߣߴߊ߬ ߕߘߍ߬ ߘߊ߫ ߟߋ߬ ߓߊ߲ߕߊ߲߫ ߞߟߊߓߍ߲ ߘߐ߫ ߥߟߊ߫ ߍ߲߬ߍ߲߫. 

 ߞߙߌߣߊ߬ ߞߟߊߓߍ߲ 
ߘߊ߲߬ߞߌߣߊ߲߫ ߠߋ߬ ߞߊ߬ ߘߏ߬ ߣߌ߫ ߞߙߌ߫ ߞߟߍ߬ߓߏߟߏ߲ ߠߎ߬ ߢߍߡߌ߬ߘߊ߬ ߞߙߌߣߊ߬ ߞߟߊߓߍ߲ ߝߍ߬. ߛߞߌߝߟߌ ߟߎ߬ ߓߊ߲ߣߍ߲ ߛߎ ߘߐ߫ ߞߊ߬ ߛߌ߬ ߞߍ߬ߟߍ ߞߊ߲߬߸ ߞߣߍ ߓߐߣߍ߲߸ ߛߎߡߊߥߙߏ߫ ߛߏ߬ߙߌ߬ ߘߊ߫ ߛߏ߬ߛߏ߬ߞߊ ߟߎ߬ ߟߞߊߘߌ߫ ߟߊ߫ ߘߊ߯ߖߟߊ߫ ߟߍ߮ ߘߐ߫߸ ߛߏ߲߬ߖߘߊ߬ ߝߣߊ߫ ߞߊ߬ ߡߊ߲߬ߘߋ߲߬ߞߊ ߟߎ߫ ߟߊߓߐ߫ ߞߙߌߣߊ߬ ߟߍ߮ ߘߐ߫. 

ߞߍ߬ߟߍ ߛߏ߲ߛߙߏߡߊ߫ ߘߴߊ߬ ߘߐ߫ ߛߐ߰ߡߊ߬ߘߊ ߏ߬ ߟߊ߫ ߥߏߎ߫߸ ߞߊ߬ ߞߍ߬ߟߍ ߜߊ߬ ߞߵߊ߬ ߝߊ߬ߝߊ߬ ߞߵߊ߬ ߕߊ߲ߛߊ߲߫; ߏ߬ ߓߍ߯ ߣߴߊ߬ ߕߊ߫ ߖߎ߮ ߟߎ߬ ߦߋ߫ ߢߐ߲߮ ߛߊ߲ߞߎ߲ ߞߊ߲߬. ߕߟߋ߬ ߛߋ߫ ߒ ߞߎ߲߭ (ߖߋ߲ߖߋ߲) ߦߋ߫ ߛߋ߫ ߟߊ߫ ߕߎ߬ߡߊ ߡߍ߲ ߠߊ߫߸ ߏ߬ ߞߵߊ߬ ߕߘߍ߬ ߝߛߏ߬ߝߛߊ ߓߘߊ߫ ߘߏ߲߬ ߛߏ߬ߛߏ߬ߞߊ ߟߎ߬ ߟߊ߫ ߛߝߊ ߘߐ߫. ߛߎߡߊߥߙߏ߫ ߞߊ߲ߕߍ߫ ߓߏ߲ ߓߌ߬ߢߍ ߥߟߋߥߟߋ߫ ߘߏ߲ߘߏ߲߫ ߕߏ߲ߜߊߟߌߡߊ ߟߊ߫߸ ߏ߬ ߟߊ߫ ߝߍ߬ߙߍ ߓߍ߯ ߢߊߞߍ߫ ߘߴߊ߬ ߡߊ߬߸ ߘߊ߬ߡߊ߲߬ߛߊ߫ ߏ߬ ߓߘߊ߫ ߓߏ߬ߙߌ߫: ߊ߬ ߛߊ߯ߘߊ߫ ߘߊ߫ ߞߊ߬ ߥߴߊ߬ ߟߊߥߎ߬ߙߎ߲߬ߓߊ߫ ߝߊߟߊ߲ ߠߊ߫ ߞߎ߬ߟߌ߬ߞߙߐ߫߸ ߞߵߏ߬ ߞߴߊ߬ ߟߊ߫ ߡߊ߲߬ߛߊ߬ߦߊ ߓߊ߲ߣߍ߲ ߘߌ߫. 

 ߛߏ߬ߛߏ߫ ߞߟߊߓߍ߲ 
ߛߎߡߊߥߙߏ߫ ߥߊߕߐ ߞߍߣߍ߲ ߞߙߌߣߊ߬ ߞߟߊߓߍ߲ ߘߐ߫߸ ߊ߬ ߕߎ߲߬ ߞߊ߬ ߞߟߍ߬ߓߏ߬ߟߏ߲߬ ߓߟߋߓߟߋ߫ ߕߏ߫ ߣߎ߲߬ߞߍ߬ߓߊ߫ ߞߊ߲ߕߍ߫ ߞߵߏ߬ ߟߎ߫ ߟߐ߬ ߞߎߓߋߟߊ ߞߣߐ߬ߜߍ߲߫ ߠߊ߫. ߞߙߌߣߊ߬ ߞߟߊߓߍ߲ ߓߏ߬ߙߌ߬ߓߊ߰ߕߐ ߟߎ߬ ߥߊ߫ ߘߴߊ߬ߟߎ߫ ߡߊߞߍ߫ ߣߎ߲߬ߞߍ߬ߓߊ߫ ߝߍ߬ ߛߏ߬ߛߏ߫߸ ߞߊ߬ ߞߟߍ߬ ߜߘߍ߫ ߓߟߏߘߐߓߍ߲ ߘߊߡߌ߬ߣߊ߫. 

ߡߊ߲߬ߘߋ߲߬ߞߊ ߟߎ߬ ߓߐ߫ ߘߴߏ߬ ߟߋ ߞߊ߬ߟߊߡߊ߬ ߞߊ߬ ߞߟߍ߬ߓߏߟߏ߲ ߓߍ߯ ߟߊߘߍ߬ ߛߏ߬ߛߏ߫ ߞߟߊߓߍ߲ ߞߊ߲ߡߊ߬߸ ߞߊ߬ ߞߎ߲߬ߢߐ߰ ߞߋߟߋ߲߫ ߞߍ߫ ߕߊ߯ߡߊ ߟߊ߫ ߞߊ߬ ߛߏ߬ߙߌ߬ ߊ߬ߟߎ߬ ߖߎߙߊ߲߫ ߠߊ߫ ߛߏ߬ߛߏ߫ ߖߌ߲߬ߝߘߎ ߞߣߐ߫. ߞߵߊ߬ߟߎ߫ ߞߟߍ߬ ߞߊ߬ ߛߏ߬ߛߏ߫ ߡߐ߰ߘߐ߬ߜߍ ߓߍ߯ ߡߌ߬ߘߊ߬ ߞߐߘߍ߫߸ ߞߵߊ߬ ߓߍ߯ ߟߊ߫ ߣߎ߲߬ߞߍ߬ߓߊ߫ ߞߊ߲ߕߍ߫ ߖߍ߬ߘߍ ߞߊ߲߫: ߒ߬ߓߊ߬ ߘߊ߲߬ߞߌ߬ߣߊ߲߫ ߖߊ߬ߙߊ߫ ߕߘߍ߬ ߘߊ߫ ߞߟߊߓߍ߲ ߏ߬ ߘߐ߫. 

 ߞߙߎ߬ߞߊ߲߬ߝߎߥߊ߫ ߜߊ߬ߙߊ 
ߟߊ߬ߥߛߊ ߛߐ߬ߘߐ߲ ߛߋߕߐ ߟߊ߫ ߛߎߡߊߥߙߏ߫ ߡߊ߬߸ ߓߍ߲߬ ߞߍ߫ ߘߴߊ߬ ߡߊ߬ ߞߏ߫ ߞߊ߬ ߥߊ߫ ߛߍ߬ߣߍ ߞߍ߫ ߞߊ߬ ߢߐ߲߯ ߠߊߞߎ߲߫ ߞߊ߯ߓߊ߫ ߝߏߓߐ ߟߊ߫. ߘߊ߲߬ߞߌ߬ߣߊ߲߫ ߠߋ߬ ߞߋߟߦߊ߫ ߘߊ߫ ߝߊ߬ߥߏߣߌ߲߫ ߖߊ߬ߙߊ߫ ߓߟߏ߫ ߜߊ߬ߙߊ ߏ߬ ߝߣߊ߫ ߘߐ߫. ߊ߬ߟߋ ߟߋ߬ ߣߊ߬ ߘߊ߫ ߕߊ߲߬ߓߊ߬ ߟߊ߬ߕߊߡߌ߲ ߞߍ߫ ߛߏ߰ߟߏ߲߬ߡߊ߲߰ ߢߍ߫. 

ߛߏ߬ߛߏ߫ ߞߎ߲߬ߞߏ߬ߕߐ ߟߎ߬ ߞߕߌ߫ ߘߊ߫ ߜߊ߬ߙߊ ߏ߬ ߟߋ ߝߍ߬߸ ߞߊ߬ ߞߙߎ߬ߞߊ߲߬ ߝߎߥߊ߫ ߞߎ߬ߙߎ߲߬ߘߎ ߟߎ߬ ߘߐߓߍ߲߬߸ ߏ߬ ߟߎ߬ ߓߍ߯ ߞߍ߫ ߘߊ߫ ߕߟߋ߬ ߄߀ ߣߌ߫ ߞߐ߫ ߟߋ߬ ߞߘߐ߫. ߝߊ߬ߥߏߣߌ߲߫ ߛߊ߬ߣߍ߲߸ ߊ߬ߟߋ ߟߋ߬ ߞߵߊ߬ ߣߐ߬ߘߐߓߌ߬ߟߊ߫ ߡߊ߲߬ߛߊ߬ߦߊ ߟߊ߫߸ ߏ߬ ߘߐ߫ ߘߊ߲߬ߞߌ߬ߣߊ߲߫ ߞߍ߫ ߘߊ߫ ߛߏ߲߬ߖߘߊ߬ ߕߟߋ ߥߊ߬ߣߊ ߣߴߊ߬ ߣߊ߲߬ߞߌ߲ ߣߴߊ߬ ߕߊ߰ߙߋ ߟߎ߬ ߘߏ߫ ߟߋ߬ ߘߌ߫߸ ߡߍ߲ ߠߎ߬ ߞߊ߬ ߡߊ߲߬ߘߋ߲߫ ߝߊ߰ߡߊ߬ߟߊ ߛߊ߲ߡߊߦߋߙߋ߲߫. 

 ߦߟߌߡߊߛߙߋ ߟߎ߬ 
ߦߌߟߡߊ:ߡߊ߲߬ߘߋ߲߫ ߞߍ߬ߟߍ
ߦߌߟߡߊ:ߞߙߌߣߊ߬ ߞߟߊߓߍ߲
ߦߌߟߡߊ:ߛߏ߬ߛߏ߫ ߞߟߊߓߍ߲
ߦߌߟߡߊ:ߞߙߎ߬ߞߊ߲߬ߝߎߥߊ߫ ߜߊ߬ߙߊ
ߦߌߟߡߊ:ߡߊ߲߬ߘߋ߲߫ ߕߊ߰ߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߣߊ߲߬ߞߌ߲